






ANEXA






  
La Proiectul de Hotărâre

privind modificarea şi completarea Hotărârii Consiliului Local nr. 349/10.12.2002 pentru modificarea Hotărârii Consiliului Local nr. 45/1993 privind constatarea şi sancţionarea contravenţiilor  pe teritoriul municipiului Timişoara

1.
Se majorează cuantumul amenzii contravenţionale prevăzute la art. 2, astfel:
„200 –   400 RON – persoanele fizice


 500 – 1.000 RON – persoanele juridice”

2.
Se majorează cuantumul amenzii contravenţionale prevăzute la art. 3, astfel:

„200 –   400 RON – persoanele fizice


 500 – 1.000 RON – persoanele juridice”

3.
Se modifică şi se completează art. 4, care va avea următorul cuprins:


„Constituie contravenţie şi se sancţionează cu amendă cuprinsă între:

 200 –   400 RON – persoanele fizice


 500 – 1.000 RON – persoanele juridice”următoarele fapte:
a) Neîncheierea de către operatorul de servicii publice de salubrizare de contracte de prestări servicii de salubrizare cu principalii utilizatori ai serviciului:

    - casnici: gospodării individuale şi asociaţii de proprietari/locatari;

    - agenţi economici;

    - instituţii publice;

    - alte persoane juridice( asociaţii, organizaţii etc.)

Operatorul va încheia contracte de prestări servicii de salubrizare cu toţi utilizatorii, pe baza actelor prevăzute în caietul de sarcini, distinct, pe categorii de utilizatori.

b) Refuzul utilizatorilor de a încheia contracte de prestări servicii de salubrizare şi de a deţine recipiente standardizate pentru colectarea deşeurilor menajere sau reciclabile.

c) Neefectuarea curăţeniei pe toate străzile, parcurile, zonele verzi şi în pieţele agroalimentare, conform frecvenţei stabilite prin graficele de prestări servicii de salubrizare. 
d)  Necurăţarea fecalelor câinilor de pe spaţiile unde circulaţia acestora este permisă;

e) Neasigurarea manipulării corespunzătoare de către personalul operatorului de servicii publice de salubrizare a recipientelor de colectare a deşeurilor menajere şi nedepunerea acestora pe locaţiile stabilite de utilizatori.

f)  Nemanipularea corespunzătoare de către personalul operatorului de servicii publice de salubrizare a coşurilor de gunoi stradale în timpul golirii acestora pentru a evita deteriorarea sau distrugerea acestora.
g) Neasigurarea de către operatorul de servicii publice de salubrizare a numărului de recipiente necesare pentru fiecare utilizator, funcţie de cantitatea generată şi frecvenţa de colectare, pentru a evita depunerea de deşeuri lângă recipientele de precolectare.

h) Nerespectarea de către operatorul de salubrizare a zilelor de colectare prevăzute în graficul de colectare a deşeurilor menajere de la utilizatorii serviciului de salubrizare, prevăzută la litera a);

i)  Nepăstrarea curăţeniei în jurul recipientelor de precolectare a deşeurilor menajere şi depunerea de deşeuri de orice fel lângă acestea.

j)  Depunerea amestecată a deşeurilor de către utilizatori, acolo unde s-a implementat sistemul de colectare duală a deşeurilor, adică colectarea separată a deşeurilor reciclabile de deşeurile nereciclabile, conform instrucţiunilor scrise distribuite de operatorul de servicii publice de salubrizare fiecărui utilizator. 

k) Nesortarea de către operatorul de servicii publice de salubrizare a deşeurilor reciclabile  din deşeurile stradale colectate.

l) Neînlocuirea de către operatorul de servicii publice de salubrizare, în termen de 3 zile de la constatare sau de la sesizarea făcută de către utilizatori a recipientelor de precolectare a deşeurilor.
4. Se modifică art. 5 care va avea următorul cuprins:


„Constituie contravenţie şi se sancţionează cu amendă cuprinsă între:


 500 – 1.000 RON – persoanele fizice şi juridice, următoarele fapte:

a)  Netransportarea de către operatorii de servicii publice de salubrizare şi întreţinere parcuri, zone verzi şi locuri de joacă pentru copii, a deşeurilor stradale, vegetale rezultate în urma activităţilor efectuate;
b)  Nesalubrizarea în aceeaşi zi a suprafeţei carosabilului  sau trotuarului unde se execută  lucrări de construcţii, reparaţii sau intervenţii la reţeaua tehnico-edilitară;
c)  Necolectarea ritmică  a deşeurilor animaliere în fosa septică special destinată şi amenajată, de către operatorul serviciului public;

d)  Neamplasarea la fiecare intrare din stradă, la punctele de lucru şi la sediul unde îşi desfăşoară activitatea a unui coş pentru colectarea reziduurilor de către agenţii economici;
5.
Se majorează cuantumul amenzii contravenţionale prevăzute la art. 6, astfel:


„1.000 –   2.000 RON – pentru operatorii de servicii publice”

6.
Se majorează cuantumul amenzii contravenţionale prevăzute la art. 7, care va avea următorul cuprins:


„Constituie contravenţie şi se sancţionează cu amendă cuprinsă între:

 
1.000 –   2.000 RON”

7.
Se majorează cuantumul amenzii contravenţionale prevăzute la art. 8, astfel:

  „500 –  1.000 RON – persoanele fizice


 1.000 – 2.000 RON – persoanele juridice”

8.
Se majorează cuantumul amenzii contravenţionale prevăzute la art. 9, astfel:

  „500 –  1.000 RON – persoanele fizice


 1.000 – 2.000 RON – persoanele juridice”

9.
Se majorează cuantumul amenzii contravenţionale prevăzute la art. 10, astfel:

  „500 –  1.000 RON – persoanele fizice


 1.000 – 2.000 RON – persoanele juridice”

10. Se majorează cuantumul amenzii contravenţionale prevăzute la art. 11, astfel
  „500 –  1.000 RON – persoanele fizice


 1.000 –  2.000 RON – persoanele juridice”

11. Se majorează cuantumul amenzii contravenţionale prevăzute la art. 12, astfel:

   „500 –  1.000 RON – persoanele fizice


 1.000 – 2.000 RON – persoanele juridice”

12. Se majorează cuantumul amenzii contravenţionale prevăzute la art. 13, astfel:

„200 –   400 RON – persoanele fizice


 500 – 1.000 RON – persoanele juridice”

13. Se majorează cuantumul amenzii contravenţionale prevăzute la art. 14, astfel:
  „ 500 –  1.000 RON – persoanele fizice


 1.000 –  2.000  RON – persoanele juridice”

14. Se modifică şi se completează art. 15, care va avea următorul cuprins: 

„Constituie contravenţie şi se sancţionează cu amendă contravenţională şi cu lipire de colante autoadezive pe parbrizele autovehiculelor, precum şi cu ridicarea sau blocarea autovehiculelor, cu plata contravalorii prestaţiei efectuate şi se sancţionează cu amendă cuprinsă între
   500 –  1.000 RON – persoanele fizice


 1.000 – 2.000 RON – persoanele juridice, următoarele fapte:
a) Oprirea şi staţionarea vehiculelor pe trotuare, zone protejate de borne, spaţii verzi, parcuri, staţii de autobuz, troleibuz, scuaruri, spaţii şi locuri de joacă pentru copii;
b) Oprirea şi staţionarea autovehiculelor pe locurile de parcare rezervate pentru diferite activităţi ale unor obiective sau pentru persoanele cu handicap, marcate şi semnalizate corespunzător;
c) Parcarea şi staţionarea autovehiculelor în zona de protecţie a şanţurilor, dacă aceasta ar putea duce la deteriorarea sau funcţionarea necorespunzătoare a şanţurilor;

d) Rezervarea locurilor de parcare pe carosabil sau domeniul public fără avizul Comisiei de Circulaţie din cadrul Primăriei Municipiului Timişoara şi semnalizarea acestora cu altfel de însemne, marcaje sau dispozitive decât cele agreate de Comisia de Circulaţie din cadrul Primăriei Municipiului Timişoara;

e) Circulaţia, oprirea şi staţionarea vehiculelor în zona: Piaţa Victoriei, Piaţa Unirii, Piaţa Traian, strada Alba Iulia, strada Ştefan cel Mare (între Piaţa Traian şi strada Aurel Vlaicu);

f) Executarea de marcaje stradale de către persoanele neautorizate şi fără acordul Comisiei de Circulaţie a municipiului Timişoara; 
g) Nerespectarea graficelor de execuţie a lucrărilor aprobate de Comisia de Circulaţie a Municipiului Timişoara, pentru lucrările pe domeniul public.”

15.  Se majorează cuantumul amenzii contravenţionale prevăzute la art. 16, astfel:   
  „500 –  1.000 RON – persoanele fizice


 1.000 –  2.000 RON – persoanele juridice”

16.  Se majorează cuantumul amenzii contravenţionale prevăzute la art. 17, astfel:

  „500 –  1.000 RON – persoanele fizice
1.000 -  2.000 RON – persoanele juridice”
17. Se modifică şi se completează art. 18,care va avea următorul cuprins:

„Constituie contravenţie şi se sancţionează cu amendă cuprinsă între:

              200 – 400 RON – persoanele fizice”
a) Creşterea animalelor şi păsărilor în clădiri cu mai multe apartamente sau în adăposturi improvizate în jurul blocurilor de locuit;

b) Creşterea animalelor şi păsărilor în zonele A şi B ale municipiului;

c) Neevacuarea ritmică a reziduurilor animaliere colectate în fosa septică creând astfel disconfort vecinilor. Fosa septică va fi amplasată la o distanţă de 10 m. faţă de cea mai apropiată locuinţă conform reglementărilor igienico – sanitare în vigoare, betonată şi prevăzută cu capac;

d) Accesul liber pe domeniul public a păsărilor şi animalelor de orice fel;

e) Amplasarea de grajduri, fose, platforme pentru depozitarea gunoiului în curţi sau grădini la o distanţă mai mică de 30 m. de locuinţele limitrofe;

f)  Murdărirea sau distrugerea mobilierului urban existent pe domeniul public (coşuri de gunoi, bănci, jocuri pentru copii, jardiniere);
g) Amplasarea bătătoarelor de covoare în jurul imobilelor de locuit şi întinderea rufelor spălate la uscat în balcoane deschise sau în jurul blocurilor de locuinţe sau gospodăriilor individuale;
h) neasigurarea curăţeniei pe trotuare, pe partea carosabilă a drumului sau a străzii, pe porţiunea din dreptul gospodăriei, a locurilor de parcare pe care le folosesc şi în jurul garajelor pe care le deţin sub orice formă;” 

18. Se majorează cuantumul amenzii contravenţionale prevăzute la art. 20, astfel:


„1.000 –   2.000 RON – persoanele fizice şi juridice”

19. Se majorează cuantumul amenzii contravenţionale prevăzute la art. 21, astfel:


„500 –   1.000 RON – persoanele fizice şi juridice”

20. Se majorează cuantumul amenzii contravenţionale prevăzute la art. 22, astfel:


„100 –   200 RON – persoanele fizice”

21. Se majorează cuantumul amenzii contravenţionale prevăzute la art. 23, astfel:


„1.000 –   2.000 RON – pentru operatorii de transport”

22. Se majorează cuantumul amenzii contravenţionale prevăzute la art. 24, astfel:


„400 –   1.000 RON – persoanele fizice şi juridice”

23.   Se modifică şi se completează art. 26, care va avea următorul cuprins:

 „Constituie contravenţie şi se sancţionează cu amendă cuprinsă între:

   500 –  1.000 RON – persoanele fizice


1.500  – 2.000 RON – persoanele juridice, următoarele fapte:
a)  Abandonarea necontrolată pe domeniul public a aparatelor de orice fel şi utilajelor defecte, tonetelor sau chioşcurilor, construcţiilor metalice, caroseriilor sau autovehiculelor degradate sau dezmembrate;

b)  Montarea schelelor sau macaralelor de construcţii fără aprobare şi fără plata taxelor legale;

c)   Montarea de mobilier, chioşcuri, corturi sau tonete pentru parcuri de distracţii, circuri sau alte manifestări, fără aprobare;

d)  Expunerea pentru reclamă sau publicitate pe domeniul public a unor autovehicule, utilaje sau aparatură fără aprobare;

e)   Spălarea autovehiculelor pe domeniul public;

f)  Depozitarea directă pe trotuar, sol, sau pe carosabilul străzilor a materialelor de construcţie: mortar, beton, nisip, balast, pământ rezultat din săpături, alte deşeuri amestecate/resturi rezultate din activităţi de reparaţii şi amenajări la clădiri şi locuinţe şi din demolarea unor construcţii civile sau industriale, precum şi prepararea mortarelor/betoanelor pe domeniul public. Fac excepţie de la aceste prevederi  materialele de construcţie ambalate sub orice formă, dacă nu afectează solul, cu condiţia achitării taxelor legale pentru ocuparea temporară a domeniului public;

         Deşeurile şi materialele menţionate se depozitează numai în recipiente standardizate(containere de 1,1mc; 4mc; 7mc; 10mc şi de alte capacităţi, funcţie de cantitate, compatibile cu sistemul de colectare şi transport al operatorului de servicii publice de salubrizare sau al constructorului.

g) Neasigurarea de către societăţile de construcţii  a recipientelor de precolectare a deşeurilor menajere la punctele de lucru pentru personalul propriu;
h) Neasigurarea de către societăţile de construcţii în incinta punctelor de lucru a grupurilor sanitare (WC-uri ecologice) pentru personalul propriu;
        Grupurile sanitare (WC-urile ecologice) vor fi folosite conform normelor de igienă şi  se vor goli şi dezinfecta zilnic de către operatorul de specialitate pentru a se evita răspândirea mirosurilor neplăcute.
i) Neîmprejmuirea  cu panouri speciale  de protecţie  a organizărilor de şantier  şi  a  amplasamentelor pe care se execută lucrări de intervenţie la dotările tehnico – edilitare;„ 

24. Se modifică şi se completează  art. 27  care va avea cu următorul  cuprins:

 „Constituie contravenţie şi se sancţionează cu amendă cuprinsă între:


„500 –   1.000 RON – persoanele fizice

           1.500 –  2.000  RON  - persoanele juridice, următoarele fapte:

a) Murdărirea domeniului public prin efectuarea unor lucrări de reparaţii la autovehicule;

b) Amplasarea rulotelor şi containerelor de construcţii pe domeniul public fără aprobare şi fără achitarea taxelor legale;

c) Necurăţirea şi nerepararea spaţiului de parcare de către deţinătorii legali;

d) Nesalubrizarea domeniului public la terminarea activităţilor aprobate;

e) Ocuparea domeniului public cu orice construcţii provizorii sau materiale fără achitarea taxelor legale;

f) Scăldatul în canalul Bega şi folosirea malurilor ca loc pentru  plajă;
g) Efectuarea de lucrări de  reparaţii auto  pe domeniul public, neautorizate.”

25. Se modifică şi se completează art. 28 care va avea următorul cuprins:
 „Constituie contravenţie şi se sancţionează cu amendă cuprinsă între:



1.000 – 2000  RON pentru persoanele fizice şi juridice, următoarele fapte:
a)
Neîntreţinerea de către societăţile comerciale care au în exploatare staţii de distribuţie produse petroliere, amplasate pe domeniul public, a spaţiilor verzi aferente;

b) Neîntreţinerea  şi nerepararea de către societăţile comerciale care au în exploatare staţii de distribuţie produse petroliere, amplasate pe domeniul public, a acceselor, căilor pietonale şi locurilor de parcare din  pavaje,  aferente acestor staţii;”
26.   Se  modifică  art. 29, astfel încât să aibă următorul cuprins.

“Constituie contravenţie şi se sancţionează cu amendă cuprinsă între:


300 – 1.000 RON
a) Degradarea/neîntreţinerea/distrugerea de către chiriaşi a elementelor de construcţii şi instalaţii din folosinţă exclusivă sau în folosinţă comună a condominiumului;

b) Degradarea/neigienizarea de către chiriaşi a interiorului locuinţei;

c) Degradarea/distrugerea obiectelor de inventar;

d) Folosirea unui comportament care face imposibilă convieţuirea sau împiedică folosirea normală a locuinţei”

27.   Se modifică  art. 30, astfel încât să aibă următorul cuprins.

“Constituie contravenţie şi se sancţionează cu amendă cuprinsă între:


700 – 2.000 RON

a) Ocuparea de către orice persoană a unei locuinţe fără contract de închiriere;

b) Subînchirierea locuinţei;

c) Executarea de modificări la elementele de construcţii şi instalaţii aflate în folosinţa exclusivă sau din folosinţa comună a condominiumului, fără avizul proprietarului sau/şi a asociaţiei de locatari/proprietari”
28. Se majorează cuantumul amenzii contravenţionale prevăzute la art. 34, astfel:
 
„500 –   1.000 RON – persoanele fizice şi juridice”

29.  Se majorează cuantumul amenzii contravenţionale prevăzute la art. 35, astfel:
 
„500 –   1.000 RON – persoanele fizice şi juridice ”

30.  Se majorează cuantumul amenzii contravenţionale prevăzute la art. 37, astfel:


„500 –   1.000 RON – persoanele fizice şi juridice”

31. Se majorează cuantumul amenzii contravenţionale prevăzute la art. 38, astfel:


„500 –   1.000 RON – persoanele fizice şi juridice”

32. Se majorează cuantumul amenzii contravenţionale prevăzute la art. 39, astfel:


„500 –   1.000 RON – persoanele fizice şi juridice”

33. Se majorează cuantumul amenzii contravenţionale prevăzute la art. 40, astfel: 
 
„.500 –   2.000 RON  – persoanele fizice şi juridice”

34. Se majorează cuantumul amenzii contravenţionale prevăzute la art. 41, astfel:


„500 –   1.000 RON– persoanele fizice şi juridice ”

35. Se majorează cuantumul amenzii contravenţionale prevăzute la art. 42, astfel:


„500 –   1.500 RON – persoanele fizice şi juridice”

36. Se majorează cuantumul amenzii contravenţionale prevăzute la art. 43, astfel:


„500 –   1.500 RON– persoanele fizice şi juridice ”

37. Se completează  art. 44,  prin introducerea după aliniatul (2), a unui nou aliniat, aliniatul (3), cu următorul cuprins:

„Contravenientul poate achita  pe loc sau în termen de cel mult 48 de ore de la data încheierii procesului-verbal jumătate din minimul amenzii prevăzute în actul normativ, agentul constatator făcând menţiune despre aceasta posibilitate în procesul-verbal.”

38.  Se  introduce Capitolul XV „DISPOZIŢII FINALE” şi art. 50 care va avea următorul cuprins:

„Până la data de 01.06.2007,  se va  proceda la elaborarea unei noi  hotărâri a Consiliului Local privind constatarea şi sancţionarea contravenţiilor pe teritoriul municipiului Timişoara, pe domenii de activităţi edilitar-gospodăreşti, coroborată cu actele normative specifice, în condiţiile  noilor obligaţii  şi responsabilităţi care revin autorităţilor administraţiei publice locale - prevăzute în legi, ordonanţe şi hotărâri ale Guvernului în domeniul serviciilor comunitare de utilităţi publice.”
